Andris Vilks (ekonomists)

**Andris Vilks** (dzimis , miris ) bija latviešu ekonomists un politiķis. Latvijas finanšu ministrs (2010—2014). 10. Saeimas un 11. Saeimas deputāts no partijas "Vienotība" saraksta.

## Dzīvesgājums
Dzimis 1963. gadā Jaunpiebalgā, taču uzaudzis Valkā. Mācījās Valkas 1. vidusskolā, studēja Latvijas Valsts universitātes Ģeogrāfijas fakultātē (1981–1986), iegūstot ģeogrāfa pasniedzēja specialitāti. Pēc augstskolas beigšanas dažus gadus strādāja ģeoloģijas, lauksaimniecības un kartēšanas jomās valsts uzņēmumos. 

No 1991. līdz 1997. gadam darbojās Latvijas Jauno zemnieku klubā, bija tā atbildīgais sekretārs, vēlāk prezidents. Piedalījās Latvijas Jaunatnes padomes dibināšanā.
1991. gadā piedalījās vadības un mārketinga kursos Dānijas pilsētā Odensē, kā arī jaunatnes organizāciju vadītāju kursos Zviedrijā un Vācijā. No 1995. līdz 2005. gadam apmeklēja dažādus banku biznesa, investīciju, finanšu analīzes, vadības un mārketinga kursus.
1995. gadā A. Vilks uzsāka darbu Latvijas Unibankā (vēlāk — SEB banka). Nodarbojās ar ekonomikas analīzi, bija galvenais ekonomists un bankas padomnieks. 2005. gadā viņu iecēla par Latvijas Komercbanku asociācijas Ekonomisko un monetāro jautājumu komitejas vadītāju.

Bija Ministru prezidentu Ivara Godmaņa (2008-2009) un Valda Dombrovska (2009-2010) ārštata padomnieks ekonomikas un finanšu jautājumos. Konsultēja Latvijas Lielo pilsētu asociāciju ekonomikas jautājumos. 2020. gada 1. oktobrī A. Vilku ievēlēja Latvijas Bankas padomē.

Miris 2024. gada 28. aprīlī pēc ilgstošas slimības.

### Politiskā darbība
 tika paziņots, ka politiskās apvienības "Vienotība" sarakstā 10. Saeimas vēlēšanās startēs 10 "Meierovica biedrības par progresīvām pārmaiņām" dalībnieki.  šie cilvēki, tai skaitā A. Vilks, paziņoja par iestāšanos partijā "Pilsoniskā savienība". A. Vilks kandidēja Vidzemes apgabalā ar 12. numuru un tika ievēlēts Saeimā.

Lai arī A. Vilks sākotnēji izslēdza iespēju kļūt par finanšu ministru jaunajā Ministru kabinetā,  viņš piekrita piedāvājumam nākt valdībā, solot turpināt sava priekšgājēja Einara Repšes iesākto darbu.  tika apstiprināts V. Dombrovska Ministru kabinets, kurā A. Vilkam bija atvēlēts finanšu ministra portfelis.  A. Vilks intervijā "Latvijas Radio" minēja, ka, ja tuvāko divu nedēļu laikā koalīcijai neizdotos rast risinājumus, lai sabalansētu valsts budžeta tēriņus un ieņēmumus par vēl 50 miljoniem latu, nebūtu jēgas turpināt darbu, taču  atsauca savu paziņojumu, apgalvojot, ka koalīcijas partneri — Zaļo un Zemnieku savienība — ir gatavi samazināt budžeta tēriņus par 50 miljoniem latu.

2011. gada rudenī Saeimas ārkārtas vēlēšanās ievēlēts 11. Saeimā, taču nolika deputāta mandātu uz laiku, jo saglabāja finanšu ministra amatu V. Dombrovska trešajā valdībā. Starptautiskais biznesa un finanšu izdevums *The Banker* A. Vilku nosauca par 2012. gada labāko finanšu ministru Eiropā. A. Vilks saglabāja finanšu ministra amatu arī nākamajā — Laimdotas Straujumas valdībā, lai gan sākotnēji tika izvirzītas un izskatītas arī citas kandidatūras šim amatam.

2014. gada jūnijā paziņoja, ka nekandidēs 12. Saeimas vēlēšanās un atgriezīsies finanšu nozarē.  kļuva par visilgāk finanšu ministra amatu ieņēmušo cilvēku Latvijas vēsturē, apsteidzot Oskaru Spurdziņu. Pēc Saeimas vēlēšanām pārtrauca aktīvu politisko darbību.

## Privātā dzīve
Precējies, dzīvoja Ādažu novadā, kopā ar vecākiem un māsu saimniekoja dzimtas īpašumā Piebalgas pusē. A. Vilks ilgu laiku spēlēja volejbolu, savukārt vēlāk regulāri skrēja, brauca ar velosipēdu un slēpoja.

## Atsauces

## Ārējās saites

* Andra Vilka profils Ministru kabineta mājaslapā
*